EVITA-musikaali Seinäjoen kaupunginteatteri
Historiassa on harvoin ollut niin rakastettua ja vihattua henkilöä kuin Eva Duarte de Perón eli Evita (1919–1952), Argentiinan presidentin Juan Perónin puoliso. Tuomas Parkkisen ohjaama musikaali kertoo tarinan sekasortoisessa Argentiinassa tytöstä, joka lähtee ei-mistään ja kohoaa Argentiinan henkiseksi johtajaksi. Hän lupaa ottaa rikkailta ja antaa köyhille. Ristiriitaisista piirteistään huolimatta Evasta tuli jo elinaikanaan kansan silmissä pyhimys, jonka kulttiin liittyi piirteitä Jumalan äidin palvonnasta. Evita – musikaali naisesta, joka oli rakastettu ja vihattu, palvottu ja solvattu – todempana kuin koskaan syyskuussa 2020 Seinäjoen kaupunginteatterin suurella näyttämöllä! Evitan roolissa Helena Rängman. Chen roolissa Marko Maunuksela. Musikaalissa soi Andrew Lloyd Webberin ja Tim Ricen tunnetuin musikaalinumero Don’t Cry For Me Argentina.
Andrew Lloyd Webberin ja Tim Ricen yksi maailman tunnetuimmista musikaaleista. Dont`t cry for me Argentina.
Eriskummallisen ja rikkaan suvun musta lammas Bruno Rygseck löydetään kotoaan kuolleena. Paikalle kutsutaan Komisario Palmu avustajiensa Kokin ja Virran kanssa. Selviää, että edellisillan juhlissa mustat voimat ovat olleet läsnä. Ja kuinka ollakaan, että jokainen suvun jäsenistä on ollut paikalla! Monien käänteiden ja Kämpissä vietetyn kostean lounaan jälkeen Palmulle alkaa selvitä tapahtumien koko kuvio. Jokainen on epäilty, mutta kuka on syyllinen? Mika Waltari lienee maamme historian yksi luetuimmista ja arvostetuimmista kirjailijoista. Hänen kynästään ovat syntyneet lukuisat, uskomattomat historialliset romaanit, tietokirjat, näytelmät, sarjakuvat sekä tietysti kolme Komisario Palmu -kirjaa.
Mestarillinen dekkarikomedia Komisario Palmun erehdys ensi-illassa 2020!
Liput: 28 € Lapsi / opiskelija: 19 € Perhe: 85 €
Pikkukaupunkiin ilmestyy yllättäen lapsonen, joka asettuu asumaan vanhaan huvilaan. Seuranaan hänellä on lemmikkiapina ja hevonen. Mutta missä ovat isä ja äiti? Pepin isä seilaa maailman meriä rosvolaivan kapteenina ja äiti on enkelinä taivaassa. Oranssinpunaiset hiuksensa Peppi solmii kahdelle eri suuntaan sojottavalle letille siis ihan itse. Ja niin hän hoitaa kaiken muunkin huushollinpitonsa, aivan itse. Nokkela luonnonlapsi käyttäytyy aikuisia kohtaan kurittomasti ja pyörittää mielensä mukaan kaikkia: kultakolikoita halajavia rosvoja, kiusankappaleita, sirkuksen voimamiestä ja viranomaisiakin. Mutta toisia lapsia ja kaikkein pienimpiä kohtaan hän on lojaali ja reilu. Tämän saavat todistaa kerta toisensa jälkeen Pepin uudet ystävät Tommi ja Annikka.
Maailman vahvin tyttö levittää elämäniloa Seinäjoen kaupunginteatterin suurella näyttämöllä!